
_START_ARTICLE_
Henry Tiller
_START_SECTION_
Amatørkarriere
_START_PARAGRAPH_
Henry Tiller vandt som 17-årig som juniorbokser det norske mesterskab i letvægt. Han gik siden op i mellemvægt, hvor han som senior blev norsk mester i 1935, 1936, 1937, 1938 og  1940, før 2. verdenskrig satte en stopper for de næste yderligere to mesterskaber. _NEWLINE_Udover de norske mesterskaber stillede Henry Tiller op ved de engelske amatørmesterskaber, og i 1938 blev Tiller den eneste norske bokser engelsk mester to gange, hvor han vandt en klar sejr over den daværende engelske mester, David Peck._NEWLINE_Han deltog i ti bokselandskampe, og vandt otte. _NEWLINE_Ved OL i Berlin i 1936 vandt han en sølvmedalje i vægtklassen mellemvægt efter at have tabt i finalen til Jean Despeaux. På vej til finalen besejrede Tiller Edward Peltz (Sydafrika), Richard Shrimpton (Storbritannien) og de to favoritter Adolf Baumgarten (Tyskland) og Henryk Chmielewski (Polen). Senere samme år mødtes Tiller med Despaux i to bokselandskampe i Trondheim og Oslo – hvor han vandt over ham begge gange. _NEWLINE_Tiller deltog i 158 amatørkampe. Ud af dem tabte han 22 og 1 endte uafgjort.
_START_SECTION_
Professionelle karriere
_START_PARAGRAPH_
Tiller debutterede som professionel bokser i 1941 mod danskeren Henry Nielsen i en kamp i Göteborg, men på grund af 2. verdenskrig var vilkårene for boksning svære. Han opnåede yderligere tre kampe i Norge i 1941, men opgav herefter karrieren.
_START_SECTION_
Liv efter boksningen
_START_PARAGRAPH_
Tiller skrev en autobiografi kaldet Ringen Klar, udgivet af Aschehoug i 1941.